ประกาศคณะกรรมการกํากับตลาดทุนที่ ทธ. 25/2556เรื่อง การให้บุคคลอื่นเป็นผู้รับดําเนินการในงานที่เกี่ยวข้องกับ การประกอบธุรกิจ\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 16/6 และมาตรา 113 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 มาตรา 100 วรรคสอง มาตรา 114 มาตรา 115 มาตรา 116 และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 133 วรรคสอง แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542 และมาตรา 18 แห่งพระราชบัญญัติสัญญาซื้อขายล่วงหน้า พ.ศ. 2546 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 36 มาตรา 41 มาตรา 43 มาตรา 44 มาตรา 45 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย และข้อ 16 วรรคหนึ่ง (6) แห่งกฎกระทรวงว่าด้วยการอนุญาตการประกอบธุรกิจหลักทรัพย์ พ.ศ. 2551 ซึ่งแก้ไขเพิ่มเติมโดยกฎกระทรวงว่าด้วยการอนุญาตการประกอบธุรกิจหลักทรัพย์ (ฉบับที่ 3) พ.ศ. 2555 และข้อ 5 วรรคหนึ่ง แห่งกฎกระทรวงการอนุญาตการประกอบธุรกิจหลักทรัพย์ประเภทการให้สินเชื่อเพื่อธุรกิจหลักทรัพย์ พ.ศ. 2555 คณะกรรมการกํากับตลาดทุนออกข้อกําหนดไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 16 มิถุนายน พ.ศ. 2556 เป็นต้นไปข้อ ๒ ในประกาศนี้"ผู้ประกอบธุรกิจ" หมายความว่า ผู้ประกอบธุรกิจหลักทรัพย์หรือผู้ประกอบธุรกิจสัญญาซื้อขายล่วงหน้า แต่ไม่รวมถึงผู้ประกอบธุรกิจหลักทรัพย์ประเภทการจัดการเงินร่วมลงทุนหรือการเป็นนายหน้าระหว่างผู้ค้าหลักทรัพย์ และผู้ได้รับการจดทะเบียนเป็นผู้ประกอบธุรกิจสัญญาซื้อขายล่วงหน้า"บริษัทในเครือ" หมายความว่า บริษัทที่มีความสัมพันธ์ในลักษณะใดลักษณะหนึ่งดังต่อไปนี้ (1) บริษัทที่มีความเกี่ยวข้องกับผู้ประกอบธุรกิจ โดยมีโครงสร้างการถือหุ้นระหว่างกันไม่ว่าโดยทางตรงหรือทางอ้อมเกินกว่าร้อยละห้าสิบของจํานวนหุ้นที่จําหน่ายได้แล้วทั้งหมดของบริษัทนั้น (2) บริษัทที่มีความเกี่ยวข้องกับผู้ประกอบธุรกิจด้วยการมีอํานาจควบคุมระหว่างกัน (3) บริษัทที่มีผู้มีอํานาจควบคุมกิจการเป็นบุคคลเดียวกับผู้มีอํานาจควบคุมกิจการของผู้ประกอบธุรกิจ "อํานาจควบคุมกิจการ" หมายความว่า อํานาจควบคุมกิจการตามบทนิยามคําว่า "อํานาจควบคุมกิจการ" ที่กําหนดในมาตรา 89/1 แห่งพระราชบัญญัติหลักทรัพย์และตลาดหลักทรัพย์ พ.ศ. 2535"ธุรกิจทางการเงิน" หมายความว่า ธนาคารพาณิชย์ บริษัทเงินทุน บริษัทเครดิตฟองซิเอร์ บริษัทหลักทรัพย์ ผู้ประกอบธุรกิจสัญญาซื้อขายล่วงหน้า หรือบริษัทประกันชีวิต ทั้งนี้ ไม่ว่าจะเป็นบริษัทที่จัดตั้งขึ้นตามกฎหมายไทยหรือกฎหมายต่างประเทศ"กองทุน" หมายความว่า กองทุนรวม กองทุนส่วนบุคคล และกองทุนสํารองเลี้ยงชีพ"ผู้บริหาร" หมายความว่า ผู้บริหารตามประกาศคณะกรรมการกํากับตลาดทุนว่าด้วยคุณสมบัติและลักษณะต้องห้ามอย่างอื่นของกรรมการและผู้บริหารของบริษัทหลักทรัพย์ หรือประกาศคณะกรรมการกํากับตลาดทุนว่าด้วยคุณสมบัติและลักษณะต้องห้ามของกรรมการและผู้บริหารของผู้ประกอบธุรกิจสัญญาซื้อขายล่วงหน้า แล้วแต่กรณีข้อ ๓ ประกาศนี้ให้ใช้บังคับกับการให้บุคคลอื่นเป็นผู้รับดําเนินการในงานที่เกี่ยวข้องกับการประกอบธุรกิจหลักทรัพย์หรือสัญญาซื้อขายล่วงหน้าของผู้ประกอบธุรกิจ เพื่อเปิดโอกาสให้ผู้ประกอบธุรกิจสามารถดําเนินธุรกิจได้อย่างคล่องตัวและมีประสิทธิภาพมากยิ่งขึ้น โดยสามารถให้บุคคลอื่น เช่น ผู้ประกอบธุรกิจรายอื่น สถาบันการเงิน หรือบริษัทในเครือที่อยู่ในกลุ่มธุรกิจทางการเงิน เป็นต้น ซึ่งมีความพร้อมในด้านบุคลากรและระบบงานที่เกี่ยวข้องกับงานที่จะรับดําเนินการ เป็นผู้รับดําเนินการภายใต้ขอบเขตของงานและหลักเกณฑ์ที่กําหนดในประกาศนี้ ข้อ ๔ สํานักงานอาจกําหนดแนวทาง (guideline) การปฏิบัติในรายละเอียดของข้อกําหนดตามประกาศนี้ เพื่อเป็นการให้แนวทางปฏิบัติที่ถือว่าเหมาะสมและสอดคล้องตามประกาศนี้ และหากผู้ประกอบธุรกิจปฏิบัติตามแนวทางดังกล่าวแล้ว ให้ถือว่าผู้ประกอบธุรกิจมีการปฏิบัติตามข้อกําหนดในประกาศนี้ในเรื่องที่มีการออกแนวทางนั้นข้อ ๕ ในการให้บุคคลอื่นเป็นผู้รับดําเนินการ ให้ผู้ประกอบธุรกิจปฏิบัติตามหลักเกณฑ์ดังต่อไปนี้ (1) การให้ผู้ประกอบธุรกิจรายอื่นเป็นผู้รับดําเนินการ ให้ปฏิบัติตามหมวด 1 (2) การให้บุคคลที่ประกอบกิจการอื่นเป็นผู้รับดําเนินการในงานที่เกี่ยวข้องกัการประกอบธุรกิจ ให้ปฏิบัติตามหมวด 2 (3) การให้บุคคลอื่นเป็นผู้รับดําเนินการในงานอื่นนอกเหนือจาก (1) หรือ (2) และมิได้มีลักษณะดังต่อไปนี้ ให้สามารถทําได้ตามความจําเป็นของผู้ประกอบธุรกิจ (ก) เป็นการตั้งบุคคลใดเป็นตัวแทนหรือนายหน้าของผู้ประกอบธุรกิจหลักทรัพย์ที่อยู่ภายใต้บังคับมาตรา 100 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 หรือ (ข) เป็นการให้บุคคลอื่นเป็นผู้รับดําเนินการในเรื่องที่มีข้อกําหนดไว้เป็นการเฉพาะตามประกาศอื่นอยู่แล้วหมวด ๑ การให้ผู้ประกอบธุรกิจรายอื่นเป็นผู้รับดําเนินการ \_\_\_\_\_\_\_\_\_\_\_\_\_\_\_\_\_\_ข้อ ๖ การให้ผู้ประกอบธุรกิจรายอื่นเป็นผู้รับดําเนินการในงานของผู้ประกอบธุรกิจ ให้ผู้ประกอบธุรกิจสามารถกระทําได้เท่าที่จําเป็นเพื่อช่วยให้การประกอบธุรกิจมีประสิทธิภาพและต้องไม่มีผลเสมือนเป็นการไม่ประกอบธุรกิจ ทั้งนี้ ภายใต้หลักเกณฑ์และเงื่อนไขดังต่อไปนี้ (1) มีการบริหารจัดการความเสี่ยงที่อาจเกิดขึ้นจากการให้ผู้ประกอบธุรกิจรายอื่นเป็นผู้รับดําเนินการ (2) มีมาตรการรองรับให้สามารถประกอบธุรกิจได้อย่างต่อเนื่องในกรณีที่ผู้รับดําเนินการไม่สามารถดําเนินการต่อไปได้ (3) งานที่จะให้ผู้ประกอบธุรกิจรายอื่นดําเนินการได้ ต้องไม่ใช่งานที่เป็นเรื่องเฉพาะตัวหรือเป็นเรื่องที่ตามกฎหมายหรือกฎเกณฑ์กําหนดให้ผู้ประกอบธุรกิจต้องดําเนินการเองหรือต้องไม่ใช่งานที่มีข้อกําหนดไว้เป็นการเฉพาะตามประกาศอื่น (4) ในกรณีที่การให้ผู้ประกอบธุรกิจรายอื่นเป็นผู้รับดําเนินการเป็นงานเกี่ยวกับการลงทุนของกองทุน ผู้ประกอบธุรกิจต้องปฏิบัติให้เป็นไปตามหลักเกณฑ์ดังต่อไปนี้ (ก) ให้ผู้ประกอบธุรกิจหลักทรัพย์ประเภทการจัดการกองทุนส่วนบุคคล หรือผู้ประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้า แล้วแต่กรณี เป็นผู้รับดําเนินการ โดยต้องระบุรายละเอียดของการดําเนินการดังกล่าวอย่างชัดเจนไว้ในรายละเอียดของโครงการจัดการกองทุนรวม หรือต้องได้รับความยินยอมจากลูกค้าที่เป็นกองทุนสํารองเลี้ยงชีพหรือที่เป็นกองทุนส่วนบุคคลอื่นเป็นลายลักษณ์อักษรก่อน แล้วแต่กรณี (ข) จัดให้มีการรายงานการควบคุมดูแลผู้ประกอบธุรกิจรายอื่นไว้ในรายงานการกํากับดูแลการปฏิบัติงานประจําปี (annual compliance report)หมวด ๒ การให้บุคคลที่ประกอบกิจการอื่นเป็นผู้รับดําเนินการในงาน ที่เกี่ยวข้องกับการประกอบธุรกิจ\_\_\_\_\_\_\_\_\_\_\_\_\_\_\_\_\_\_\_ข้อ ๗ ผู้ประกอบธุรกิจอาจให้บุคคลที่ประกอบกิจการอื่นเป็นผู้รับดําเนินการในงานที่เกี่ยวข้องกับการประกอบธุรกิจได้ โดยต้องเป็นไปตามหลักเกณฑ์ดังต่อไปนี้ (1) ประเภทของงานและลักษณะของบุคคลที่จะเป็นผู้รับดําเนินการต้องเป็นไปตามที่กําหนดในส่วนที่ 1 (2) ต้องได้รับอนุญาตจากสํานักงานตามที่กําหนดในส่วนที่ 2 เว้นแต่จะกําหนดไว้เป็นการเฉพาะให้ดําเนินการได้โดยไม่ต้องได้รับอนุญาต (3) ต้องปฏิบัติตามเงื่อนไขที่ต้องปฏิบัติตามที่กําหนดในส่วนที่ 3ส่วน ๑ ประเภทของงานและลักษณะของบุคคลที่จะเป็นผู้รับดําเนินการ\_\_\_\_\_\_\_\_\_\_\_\_\_\_\_\_\_\_\_ข้อ ๘ งานที่ผู้ประกอบธุรกิจอาจให้บุคคลที่ประกอบกิจการอื่นเป็นผู้รับดําเนินการตามหมวดนี้ ได้แก่งานดังต่อไปนี้ (1) งานจัดการเกี่ยวกับสิทธิประโยชน์ของลูกค้า (2) งานบริหารความเสี่ยง (3) งานตรวจสอบและควบคุมภายใน (4) งานกํากับดูแลการปฏิบัติงาน (5) งานจัดระบบและใช้เทคโนโลยีสารสนเทศ (6) งานที่มีลักษณะในการรวบรวม เรียบเรียง หรือแยกแยะข้อมูลที่เกี่ยวข้องกับลูกค้า (7) งานจัดทําทะเบียนของลูกค้า (8) งานปฏิบัติการภายหลังการซื้อขายหลักทรัพย์และสัญญาซื้อขายล่วงหน้า (9) งานปฏิบัติการเพื่อสนับสนุนการลงทุนของกองทุน (10) งานการลงทุนในต่างประเทศของกองทุน (11) งานอื่นที่มีลักษณะคล้ายคลึงกับงานตาม (1) ถึง (9)ข้อ ๙ งานตามข้อ 8 ที่ต้องให้บุคคลที่ประกอบกิจการอื่นตามที่กําหนดไว้เป็นการเฉพาะเป็นผู้รับดําเนินการ ได้แก่งานดังต่อไปนี้ (1) งานบริหารความเสี่ยงและงานกํากับดูแลการปฏิบัติงาน ต้องให้บริษัทในเครือเป็นผู้รับดําเนินการ (2) งานตรวจสอบและควบคุมภายใน ต้องให้บริษัทในเครือหรือสํานักงานสอบบัญชีเป็นผู้รับดําเนินการ (3) งานปฏิบัติการเพื่อสนับสนุนการลงทุนของกองทุน ต้องให้บริษัทในเครือหรือสถาบันการเงินเป็นผู้รับดําเนินการ (4) งานที่มีลักษณะตามข้อ 8(6) ที่เกี่ยวข้องกับบัญชีและการเงินของลูกค้าต้องให้บริษัทในเครือหรือสํานักงานสอบบัญชีเป็นผู้รับดําเนินการ (5) งานการลงทุนในต่างประเทศของกองทุน ต้องให้บุคคลที่เป็นไปตามเงื่อนไขในข้อ 11 เป็นผู้รับดําเนินการ ทั้งนี้ การให้บุคคลดังกล่าวเป็นผู้รับดําเนินการต้องกระทําเท่าที่จําเป็นเพื่อช่วยให้การประกอบธุรกิจมีประสิทธิภาพและต้องไม่มีผลเสมือนเป็นการไม่ประกอบธุรกิจ รวมทั้งต้องปฏิบัติตามหลักเกณฑ์ดังต่อไปนี้ (ก) ระบุรายละเอียดของการดําเนินการดังกล่าวอย่างชัดเจนไว้ในรายละเอียดของโครงการจัดการกองทุนรวม หรือต้องได้รับความยินยอมจากลูกค้าที่เป็นกองทุนสํารองเลี้ยงชีพหรือที่เป็นกองทุนส่วนบุคคลอื่นเป็นลายลักษณ์อักษรก่อน แล้วแต่กรณี (ข) มีการบริหารจัดการความเสี่ยงที่อาจเกิดขึ้นจากการให้บุคคลอื่นเป็นผู้รับดําเนินการ (ค) มีการรายงานการควบคุมดูแลบุคคลอื่นที่เป็นผู้รับดําเนินการไว้ในรายงานการกํากับดูแลการปฏิบัติงานประจําปี (annual compliance report)ส่วน ๒ การอนุญาตให้บุคคลที่ประกอบกิจการอื่นเป็นผู้รับดําเนินการ ในงานที่เกี่ยวข้องกับการประกอบธุรกิจ\_\_\_\_\_\_\_\_\_\_\_\_\_\_\_\_\_\_\_ข้อ ๑๐ ผู้ประกอบธุรกิจสามารถให้บุคคลที่ประกอบกิจการอื่นที่มีลักษณะดังต่อไปนี้เป็นผู้รับดําเนินการได้โดยไม่ต้องยื่นคําขออนุญาตตามข้อ 12 (1) สถาบันการเงิน หรือบริษัทในเครือของผู้ประกอบธุรกิจที่อยู่ในกลุ่มธุรกิจทางการเงิน ซึ่งอยู่ภายใต้การกํากับดูแลของบุคคลใดบุคคลหนึ่งดังต่อไปนี้ (ก) สํานักงานหรือธนาคารแห่งประเทศไทย (ข) หน่วยงานกํากับดูแลที่เป็นสมาชิกของ International Organization of Securities Commissions (IOSCO) โดยหน่วยงานดังกล่าวต้องเป็นพหุภาคีประเภท Signatory A ใน Multilateral Memorandum of Understanding Concerning Consultation and Cooperation and the Exchange of Information (MMOU) หรือหน่วยงานกํากับดูแลด้านหลักทรัพย์หรือสัญญาซื้อขายล่วงหน้าที่มีบันทึกความเข้าใจในการให้ความช่วยเหลือกับสํานักงานในระดับไม่น้อยกว่าความช่วยเหลือที่กําหนดตาม MMOU และหน่วยงานกํากับดูแลดังกล่าวมีอํานาจตามกฎหมายที่จะสามารถให้ความช่วยเหลือแก่สํานักงานได้ตามบันทึกความเข้าใจนั้น ทั้งนี้ การให้ความคุ้มครองประโยชน์ของผู้ลงทุนตามหลักเกณฑ์การกํากับดูแลของประเทศที่หน่วยงานกํากับดูแลดังกล่าวตั้งอยู่ต้องไม่ด้อยกว่าหลักเกณฑ์ของสํานักงาน (ค) ธนาคารกลางที่เป็นสมาชิกของ Bank for International Settlement (BIS) (2) สํานักงานสอบบัญชีที่มีผู้สอบบัญชีในสังกัดเป็นบุคคลที่ได้รับความเห็นชอบจากสํานักงานให้เป็นผู้สอบบัญชีในตลาดทุนตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบผู้สอบบัญชีในตลาดทุน ทั้งนี้ เฉพาะการเป็นผู้รับดําเนินการในงานการตรวจสอบและควบคุมภายใน หรืองานที่เกี่ยวข้องกับบัญชีและการเงินของลูกค้า (3) ตลาดหลักทรัพย์แห่งประเทศไทย หรือบริษัทจํากัดหรือบริษัทมหาชนจํากัดที่ตลาดหลักทรัพย์แห่งประเทศไทยจัดตั้งขึ้นและถือหุ้นไม่น้อยกว่าร้อยละเจ็ดสิบห้าของจํานวนหุ้นที่จําหน่ายได้แล้วทั้งหมดของบริษัทนั้น (4) นิติบุคคลที่ประกอบกิจการอื่นนอกเหนือจาก (1) (2) หรือ (3) ที่มีประสบการณ์ในการทํางานไม่น้อยกว่าห้าปีในงานที่จะรับดําเนินการให้แก่ผู้ประกอบธุรกิจ ทั้งนี้ การนับประสบการณ์ในการทํางานของผู้รับดําเนินการดังกล่าว อาจนับประสบการณ์การทํางานต่อเนื่องจากประสบการณ์ของกิจการอื่นได้ หากนิติบุคคลดังกล่าวมีความเกี่ยวข้องหรือมีความสัมพันธ์กับกิจการอื่นในลักษณะอย่างใดอย่างหนึ่งดังต่อไปนี้ (ก) กรรมการและผู้บริหารของนิติบุคคลดังกล่าวส่วนใหญ่เป็นกลุ่มบุคคลเดียวกับกรรมการและผู้บริหารของกิจการอื่น (ข) นิติบุคคลดังกล่าวเกิดจากการควบเข้ากันของกิจการอื่นหรือปรับโครงสร้างทางธุรกิจของกิจการอื่น (ค) นิติบุคคลดังกล่าวได้รวมเอาธุรกิจของกิจการอื่นมาเป็นธุรกิจของนิติบุคคลนั้น (ง) นิติบุคคลดังกล่าวมีความเกี่ยวข้องหรือมีความสัมพันธ์กับกิจการอื่นในลักษณะที่สามารถนําประสบการณ์ของกิจการอื่นมาใช้ในการประกอบธุรกิจของตนได้ข้อ ๑๑ ผู้ประกอบธุรกิจสามารถให้บุคคลต่างประเทศทําการลงทุนในต่างประเทศเพื่อกองทุนภายใต้การจัดการของผู้ประกอบธุรกิจได้โดยไม่ต้องยื่นคําขออนุญาตตามข้อ 12 หากบุคคลนั้นเป็นไปตามหลักเกณฑ์ดังต่อไปนี้ (1) สามารถประกอบธุรกิจการจัดการลงทุนได้โดยชอบด้วยกฎหมายของประเทศที่บุคคลต่างประเทศนั้นประกอบธุรกิจอยู่ (2) อยู่ภายใต้การกํากับดูแลของหน่วยงานกํากับดูแลตามข้อ 10(1)(ข) (3) เป็นบุคคลที่ได้รับการยอมรับจากสํานักงานข้อ ๑๒ นอกเหนือจากกรณีตามข้อ 10 และข้อ 11 ผู้ประกอบธุรกิจที่ประสงค์จะให้บุคคลที่ประกอบกิจการอื่นเป็นผู้รับดําเนินการในงานที่เกี่ยวข้องกับการประกอบธุรกิจตามข้อ 8(1) ถึง (9) และ (11) ต้องได้รับอนุญาตจากสํานักงานก่อนการมอบหมายให้ดําเนินการดังกล่าว โดยให้ผู้ประกอบธุรกิจยื่นคําขออนุญาตต่อสํานักงานตามแบบที่จัดไว้บนเว็บไซต์ของสํานักงาน พร้อมเอกสารหลักฐานที่เกี่ยวข้อง ทั้งนี้ ให้สํานักงานพิจารณาและแจ้งผลการพิจารณาคําขอดังกล่าวเป็นหนังสือให้ผู้ประกอบธุรกิจทราบภายในสามสิบวันนับแต่วันที่ได้รับคําขอและเอกสารหลักฐานที่ถูกต้องครบถ้วนข้อ ๑๓ ผู้ประกอบธุรกิจที่ยื่นคําขออนุญาตตามข้อ 12 จะได้รับอนุญาตต่อเมื่อผู้รับดําเนินการมีคุณสมบัติและไม่มีลักษณะต้องห้ามดังต่อไปนี้(1) มีความพร้อมในด้านบุคลากรและระบบงานในการดําเนินงานอย่างเพียงพอที่จะทําให้งานของผู้ประกอบธุรกิจยังคงเป็นไปตามหลักเกณฑ์การปฏิบัติงานที่คณะกรรมการ ก.ล.ต. คณะกรรมการกํากับตลาดทุน หรือสํานักงาน กําหนดเกี่ยวกับงานที่รับดําเนินการ รวมทั้งระเบียบวิธีปฏิบัติที่ผู้ประกอบธุรกิจกําหนดขึ้นเพื่อให้เป็นไปตามหลักเกณฑ์ดังกล่าว โดยต้องมีระบบที่เพียงพอและมีประสิทธิภาพอย่างน้อยดังต่อไปนี้ (ก) ระบบการบริหารความเสี่ยง (ข) ระบบการควบคุมภายใน (ค) ระบบการรักษาความปลอดภัยของข้อมูลเพื่อป้องกันมิให้บุคคลที่ไม่มีอํานาจหน้าที่เกี่ยวข้อง ล่วงรู้ หรือแก้ไขเปลี่ยนแปลงข้อมูล รวมทั้งเพื่อป้องกันการล่วงรู้ข้อมูลอันมิพึงเปิดเผยระหว่างหน่วยงานและบุคลากร (ง) ระบบการรองรับเหตุฉุกเฉินในกรณีต่าง ๆ ซึ่งมีการกําหนดขั้นตอนและผู้รับผิดชอบในแต่ละกรณีไว้อย่างชัดเจน(2) ไม่มีเหตุอันควรเชื่อได้ว่ามีฐานะทางการเงินที่อาจก่อให้เกิดความเสียหาย หรือมีพฤติการณ์อื่นที่แสดงให้เห็นว่าอยู่ในระหว่างประสบปัญหาทางการเงิน (3) ไม่มีเหตุอันควรเชื่อได้ว่ามีข้อบกพร่องหรือมีความไม่เหมาะสมเกี่ยวกับการควบคุมและการปฏิบัติงานอันดีของธุรกิจส่วน ๓ เงื่อนไขที่ต้องปฏิบัติ\_\_\_\_\_\_\_\_\_\_\_\_\_\_\_\_\_\_\_ข้อ ๑๔ ให้ผู้ประกอบธุรกิจแจ้งรายละเอียดเกี่ยวกับขอบเขตงานที่ให้บุคคลที่ประกอบกิจการอื่นตามข้อ 10 รับดําเนินการต่อสํานักงาน โดยต้องแจ้งล่วงหน้าภายในสิบห้าวัน ก่อนวันเริ่มการดําเนินงานดังกล่าวข้อ ๑๕ ผู้ประกอบธุรกิจต้องมีนโยบาย มาตรการ และวิธีปฏิบัติในการให้บุคคลที่ประกอบกิจการอื่นเป็นผู้รับดําเนินการในงานที่เกี่ยวข้องกับการประกอบธุรกิจตามหลักเกณฑ์ดังต่อไปนี้ ทั้งนี้ ผู้ประกอบธุรกิจต้องปฏิบัติและดูแลให้บุคลากรของตนปฏิบัติตามนโยบาย มาตรการ และวิธีปฏิบัติดังกล่าวด้วย (1) มีการกําหนดนโยบายในเรื่องดังกล่าวเป็นลายลักษณ์อักษร ซึ่งได้รับความเห็นชอบจากคณะกรรมการของผู้ประกอบธุรกิจหรือคณะกรรมการที่ได้รับมอบหมายจากคณะกรรมการของผู้ประกอบธุรกิจ ทั้งนี้ นโยบายดังกล่าวต้องมีรายละเอียดอย่างน้อยตามที่กําหนดในข้อ 18 (2) มีมาตรการรองรับที่ทําให้สามารถประกอบธุรกิจได้อย่างต่อเนื่อง ในกรณีที่ผู้รับดําเนินการไม่สามารถดําเนินงานต่อไปได้ (3) มีมาตรการป้องกันความขัดแย้งทางผลประโยชน์ที่เกี่ยวข้อง (4) มีการพิจารณาด้วยความรอบคอบและระมัดระวังเยี่ยงผู้ประกอบวิชาชีพในการคัดเลือกผู้รับดําเนินการข้อ ๑๖ ผู้ประกอบธุรกิจต้องจัดให้มีการทําสัญญาเป็นลายลักษณ์อักษร โดยสัญญาดังกล่าวต้องมีสาระสําคัญอย่างน้อยในเรื่องดังต่อไปนี้ (1) หน้าที่และความรับผิดชอบของผู้รับดําเนินการ ซึ่งรวมถึงความรับผิดต่อผู้ประกอบธุรกิจอันเนื่องมาจากการกระทําหรือการละเลยการปฏิบัติหน้าที่โดยจงใจหรือประมาทเลินเล่อของผู้รับดําเนินการ (2) ให้ผู้รับดําเนินการยินยอมให้สํานักงานเข้าตรวจสอบการปฏิบัติงานของผู้รับดําเนินการ เรียกดู หรือตรวจสอบเอกสารหลักฐานที่เกี่ยวข้องได้ (3) เหตุ เงื่อนไข และวิธีการ ในการเลิกสัญญาหรือระงับการดําเนินการ (4) ค่าตอบแทนและค่าใช้จ่ายที่มีการเรียกเก็บข้อ ๑๗ ในกรณีที่สัญญาตามข้อ 16 เป็นสัญญาที่บริษัทในเครือของผู้ประกอบธุรกิจเป็นผู้ทําสัญญากับผู้รับดําเนินการเพื่อประโยชน์ของผู้ประกอบธุรกิจ ผู้ประกอบธุรกิจต้องมั่นใจได้ว่าสัญญาดังกล่าวจะรองรับ สิทธิ หน้าที่ และความรับผิดชอบที่ผู้รับดําเนินการมีต่อผู้ประกอบธุรกิจเช่นเดียวกับกรณีที่ผู้ประกอบธุรกิจเป็นผู้ทําสัญญาด้วยตนเอง และผู้ประกอบธุรกิจต้องดําเนินการตามหลักเกณฑ์อย่างน้อยดังต่อไปนี้ (1) ดําเนินการให้บริษัทในเครือมีหลักเกณฑ์ในการพิจารณาคัดเลือกผู้รับดําเนินการให้เป็นไปตามนโยบายซึ่งผู้ประกอบธุรกิจกําหนดไว้ตามข้อ 18(2) (2) ดําเนินการให้บริษัทในเครือกําหนดสาระสําคัญในสัญญาให้เป็นไปตามที่กําหนดไว้ในข้อ 16 และเพิ่มเติมข้อสัญญาที่มีสาระสําคัญดังต่อไปนี้ไว้ในสัญญาด้วย (ก) ให้ผู้ประกอบธุรกิจเป็นผู้รับประโยชน์ในงานที่บุคคลอื่นจะดําเนินการให้ (ข) ให้ผู้ประกอบธุรกิจมีสิทธิเรียกร้องตามสัญญาจากผู้รับดําเนินการได้ (ค) ให้ผู้รับดําเนินการปฏิบัติตามหลักเกณฑ์การปฏิบัติงานที่คณะกรรมการ ก.ล.ต. คณะกรรมการกํากับตลาดทุน หรือสํานักงาน กําหนดเกี่ยวกับงานที่รับดําเนินการ รวมทั้งระเบียบวิธีปฏิบัติที่ผู้ประกอบธุรกิจกําหนดขึ้นเพื่อให้เป็นไปตามหลักเกณฑ์ดังกล่าว (3) ตรวจสอบความถูกต้องของสัญญาให้เป็นไปตาม (2) และจัดเก็บสําเนาสัญญาดังกล่าวให้เป็นไปตามข้อ 19(3) ข้อ ๑๘ นโยบายการให้บุคคลที่ประกอบกิจการอื่นเป็นผู้รับดําเนินการตามข้อ 15(1) ต้องระบุรายละเอียดและเป็นไปตามหลักเกณฑ์ดังต่อไปนี้ (1) ขอบเขตและลักษณะงานที่จะให้ดําเนินการ (2) หลักเกณฑ์การคัดเลือกผู้รับดําเนินการซึ่งมีรายละเอียดของแนวทางการพิจารณาในเรื่องดังต่อไปนี้ (ก) ฐานะทางการเงิน ซึ่งต้องกําหนดในลักษณะที่จะทําให้สามารถกลั่นกรองหรือคัดเลือกผู้รับดําเนินการที่ไม่มีเหตุอันควรเชื่อได้ว่ามีฐานะทางการเงินที่อาจก่อให้เกิดความเสียหายหรือมีพฤติการณ์อื่นที่แสดงให้เห็นได้ว่าอยู่ในระหว่างประสบปัญหาทางการเงิน (ข) ความสามารถและความพร้อมในการปฏิบัติงาน ซึ่งต้องกําหนดในลักษณะที่จะทําให้สามารถกลั่นกรองหรือคัดเลือกผู้รับดําเนินการที่มีระบบงานในการดําเนินการที่เพียงพอและมีประสิทธิภาพ (ค) ความเชี่ยวชาญ ประสบการณ์ และชื่อเสียงในทางธุรกิจ (ง) ความพร้อมของผู้รับดําเนินการในกรณีที่รับดําเนินการให้ผู้ประกอบธุรกิจหลายราย (จ) ประวัติการถูกร้องเรียนหรือถูกฟ้องร้องดําเนินคดีในเรื่องที่เกี่ยวกับงานที่จะให้ดําเนินการ (ฉ) ความเกี่ยวข้องกับกรรมการหรือผู้บริหารของผู้ประกอบธุรกิจ (3) หลักเกณฑ์การทบทวนและการเปลี่ยนตัวผู้รับดําเนินการ (4) แนวทางการพิจารณาในกรณีที่ผู้รับดําเนินการจะให้บุคคลอื่นรับดําเนินการช่วงซึ่งครอบคลุมถึงเรื่องดังต่อไปนี้ (ก) กําหนดให้บุคคลอื่นที่รับดําเนินการช่วงต้องเป็นบุคคลตามข้อ 10 หรือข้อ 11หรือบุคคลอื่นที่ได้รับอนุญาตจากสํานักงานตามข้อ 12 (ข) มีขั้นตอนการขออนุมัติจากคณะกรรมการของผู้ประกอบธุรกิจหรือคณะกรรมการที่ได้รับมอบหมายจากคณะกรรมการของผู้ประกอบธุรกิจก่อนดําเนินการ (5) แนวทางการประเมินความเสี่ยงที่เหมาะสมตามระดับความสําคัญของงานที่ให้ดําเนินการ (6) ระบบรักษาความปลอดภัยของผู้รับดําเนินการในการดูแลรักษาข้อมูลของผู้ประกอบธุรกิจและลูกค้า (7) มาตรการตรวจสอบดูแลให้ผู้รับดําเนินการปฏิบัติตามหลักเกณฑ์การปฏิบัติงานที่คณะกรรมการ ก.ล.ต. คณะกรรมการกํากับตลาดทุน หรือสํานักงาน กําหนดเกี่ยวกับงานที่รับดําเนินการ รวมทั้งระเบียบวิธีปฏิบัติที่ผู้ประกอบธุรกิจกําหนดขึ้นเพื่อให้เป็นไปตามหลักเกณฑ์ดังกล่าว โดยอย่างน้อยมาตรการดังกล่าวต้องสามารถควบคุมให้ผู้รับดําเนินการไม่มีลักษณะที่จะทําให้มีเหตุอันควรเชื่อได้ว่ามีข้อบกพร่องหรือมีความไม่เหมาะสมเกี่ยวกับการควบคุมและการปฏิบัติงานอันดีของธุรกิจข้อ ๑๙ ผู้ประกอบธุรกิจต้องกํากับดูแลการให้บุคคลที่ประกอบกิจการอื่นเป็นผู้รับดําเนินการในงานที่เกี่ยวข้องกับการประกอบธุรกิจ อย่างน้อยในเรื่องดังต่อไปนี้ (1) จัดให้มีการติดตามและทบทวนความเหมาะสมของนโยบายและการดําเนินการของผู้รับดําเนินการเป็นประจํา โดยอย่างน้อยต้องทบทวนทันทีเมื่อมีเหตุการณ์ใด ๆ ซึ่งอาจส่งผลกระทบต่อคุณสมบัติหรือลักษณะต้องห้ามของผู้รับดําเนินการ หรือหลักเกณฑ์ที่กําหนดในประกาศนี้ และต้องเปลี่ยนตัวผู้รับดําเนินการทันทีหากบุคคลดังกล่าวขาดคุณสมบัติ มีลักษณะต้องห้าม หรือไม่มีความเหมาะสมที่จะเป็นผู้รับดําเนินการอีกต่อไป (2) จัดทําสรุปการให้บุคคลที่ประกอบกิจการอื่นดําเนินการในงานที่เกี่ยวข้องกับการประกอบธุรกิจให้ครบถ้วนและเป็นปัจจุบัน เสนอต่อผู้บริหารสูงสุดที่รับผิดชอบในการดําเนินงานของผู้ประกอบธุรกิจ (3) จัดเก็บเอกสารหลักฐานที่เกี่ยวข้องกับการให้บุคคลที่ประกอบกิจการอื่นดําเนินการในงานที่เกี่ยวข้องกับการประกอบธุรกิจไว้ให้ครบถ้วนและเป็นปัจจุบัน โดยต้องจัดเก็บในลักษณะที่พร้อมให้สํานักงานเรียกดูหรือตรวจสอบได้โดยไม่ชักช้า (4) จัดให้สํานักงานเข้าตรวจสอบการปฏิบัติงานของผู้รับดําเนินการได้ เมื่อสํานักงานร้องขอข้อ ๒๐ ในกรณีที่ปรากฏต่อสํานักงานว่าผู้ประกอบธุรกิจฝ่าฝืนหรือไม่ปฏิบัติตามข้อกําหนดในประกาศนี้ หรือบุคคลที่ประกอบกิจการอื่นซึ่งเป็นผู้รับดําเนินการไม่สามารถดํารงคุณสมบัติหรือมีลักษณะต้องห้ามตามที่กําหนดในประกาศนี้ หรือบุคคลดังกล่าวไม่มีความเหมาะสมที่จะเป็นผู้รับดําเนินการ ให้สํานักงานแจ้งให้ผู้ประกอบธุรกิจรายนั้นแก้ไข กระทําการ หรืองดเว้นกระทําการใด ๆ เพื่อให้เป็นไปตามประกาศนี้ หรือสั่งระงับการให้บุคคลอื่นเป็นผู้รับดําเนินการหมวด ๓ บทเฉพาะกาล\_\_\_\_\_\_\_\_\_\_\_\_\_\_\_\_ข้อ ๒๑ ให้ถือว่าการให้บุคคลที่ประกอบกิจการอื่นเป็นผู้รับดําเนินการในงานที่เกี่ยวข้องกับการประกอบธุรกิจที่มีลักษณะเดียวกับที่กําหนดไว้ในประกาศนี้ ซึ่งผู้ประกอบธุรกิจได้ดําเนินการโดยชอบอยู่แล้วก่อนวันที่ประกาศนี้มีผลใช้บังคับ เป็นการให้บุคคลที่ประกอบกิจการอื่นเป็นผู้รับดําเนินการในงานที่เกี่ยวข้องกับการประกอบธุรกิจที่กระทําได้โดยชอบตามประกาศนี้ ในกรณีที่นโยบายหรือสัญญาให้บุคคลอื่นเป็นผู้รับดําเนินการยังไม่สอดคล้องกับข้อกําหนดตามประกาศนี้ ให้ผู้ประกอบธุรกิจดําเนินการแก้ไขเพิ่มเติมนโยบายหรือข้อสัญญาดังกล่าวให้เป็นไปตามประกาศนี้ภายในโอกาสแรกที่สามารถทําได้ แต่ทั้งนี้ ต้องไม่เกินสองปีนับแต่วันที่ประกาศนี้มีผลใช้บังคับผู้มีอํานาจลงนาม - ประกาศ ณ วันที่ 17 พฤษภาคม พ.ศ. 2556 (นายวรพล โสคติยานุรักษ์) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน